cyanic-selkie/wikianc huggingface dataset:
นกยางกรอกพันธุ์อินเดีย
ในวัฒนธรรม
นักเขียนธรรมชาติวิทยาทั้งชาวอังกฤษและอินเดียได้ตั้งข้อสังเกตว่านกเปลี่ยนสีได้อย่างน่าแปลกใจ เช่น ฟิลลิป สจวร์ต โรบินสันได้พรรณนาถึงนกว่า นั่งเป็นสีเทาซอมซ่อ แต่บินเป็นสีขาวสด ในอดีต คนอินเดียเคยกินมันเป็นอาหาร ในช่วงที่ค้าขายขนนกต่าง ๆ มาก ขนนกนี้ได้ส่งออกจากอินเดียไปยังประเทศอังกฤษ
พุทธศาสนา
คัมภีร์พุทธศาสนากล่าวถึงนกยางกรอกไว้ในเวสสันดรชาดก มหาวนวัณณนา คือ เมื่อสนทนากับชูชก อัจจุตฤๅษีได้พรรณนาถึงป่าที่พระเวสสันดรทรงอาศัยอยู่ว่ามีนกชนิดนี้
จักรพรรดิโจวเสวียน
559579
จีอีเอ (รถจักร)
เจเนอรัล อิเล็กทริก ซีเอ็ม22-7ไอ (General Electric CM22-7i) หรือ จีอีเอ (GEA) เป็น รถจักรดีเซลไฟฟ้า ของ การรถไฟแห่งประเทศไทย ที่สั่งนำเข้ามาเพื่อใช้ในการทำขบวนรถโดยสารและขบวนรถสินค้า สั่งซื้อจาก บริษัท General Electric Transportation, รัฐเพนซิลเวเนีย สหรัฐอเมริกา เมื่อปี พ.ศ. 2538
ข้อมูลรถจักร
ปัจจุบัน การรถไฟแห่งประเทศไทยมักใช้รถจักร GEA ในการลากขบวนรถด่วนพิเศษ เช่น รถด่วนพิเศษอุตราวิถี, รถด่วนพิเศษทักษิณารัถย์, รถด่วนพิเศษอีสานมรรคา, รถด่วนพิเศษอีสานวัตนา เป็นบางโอกาส
เนบิวลานายพราน
เนบิวลานายพราน (Orion Nebula; หรือที่รู้จักในชื่อ วัตถุเมสสิเยร์ M42 หรือ NGC 1976) เป็นเนบิวลาแห่งหนึ่งอยู่ทางใต้ของเข็มขัดโอไรออนในกลุ่มดาวนายพราน ถือเป็นหนึ่งในเนบิวลาสว่างที่สุดและสามารถมองเห็นได้ด้วยตาเปล่า เนบิวลานายพรานอยู่ห่างออกไปประมาณ 1,270±76 ปีแสง ถือเป็นย่านกำเนิดดาวฤกษ์มวลมากที่อยู่ใกล้กับโลกมากที่สุด เนบิวลานายพรานมีขนาดกว้างประมาณ 24 ปีแสง บันทึกที่เก่าแก่ที่สุดที่อ้างถึงเนบิวลาแห่งนี้เรียกมันว่า เนบิวลาใหญ่ ในกลุ่มดาวนายพราน หรือ เนบิวลานายพรานใหญ่ อย่างไรก็ดียังมีบันทึกทางดาราศาสตร์ที่เก่าแก่กว่าเรียกมันว่า เอนสิส (Ensis; หมายถึง "ดาบ") อันเป็นชื่อเดียวกันกับดาวเอตาโอไรออนิส ซึ่งเมื่อมองจากโลกจะเห็นอยู่ใกล้กันกับเนบิวลา
วงศ์นกกระเต็นน้อย
นกกระเต็นในวงศ์นี้เป็นนกกระเต็นที่มีขนาดเล็ก (16 – 25 เซนติเมตร) ลักษณะทั่วไป คือ มีปากใหญ่ยาวแหลมและแบนข้าง หัวโต คอสั้น หางและขาสั้น มักมีสีสวยงาม เมื่อเกาะกับคอนหรือกิ่งไม้ลำตัวตั้งตรง บินตรงและเร็ว บางครั้งสามารถบินอยู่กับที่กลางอากาศได้ ปกติอาศัยและหากินอยู่ใกล้แหล่งน้ำ บางชนิดอาศัยอยู่ในป่า
กินปลา ปู กบ เขียด สัตว์เลื้อยคลาน และแมลงตามพื้นดินเป็นอาหาร เป็นนกที่ส่งเสียงร้องเกือบตลอดเวลา ทำรังโดยการขุดโพรงดินตามชายฝั่งแม่น้ำ เนินดิน หรือตามจอมปลวก บางชนิดทำรังตามตอไม้หรือโพรงไม้
วงศ์นกกระเต็นน้อยแบ่งออกเป็น 3 สกุล คือ
จำแนกออกได้ทั้งหมด 24 ชนิด สำหรับในประเทศไทยพบ 5 ชนิด
ฮาร์ดร็อกฮัลเลลูยา
"ฮาร์ดร็อกฮัลเลลูยา" (Hard Rock Hallelujah) เป็นเพลงของวงเฮฟวีเมทัลฟินแลนด์ ที่ชื่อ ลอร์ดิ เป็นเพลงที่ชนะในการประกวดเพลงยูโรวิชัน‎ 2006 ด้วยคะแนน 292 คะแนน ถือเป็นการแข่งขันครั้งที่แรกที่ฟินแลนด์ติด 1 ใน 5 และ และได้รับการลงคะแนนมากที่สุดของฟินแลนด์ในรอบ 40 ปีที่ได้ส่งเข้าแข่งขัน ยังสร้างสถิติได้รับคะแนนมากทีุ่สุด แต่ต่อมาถูกทำลายไปโดยเพลง "Fairytale" ของอเล็กซานเดอร์ รืยบัค จากนอร์เวย์ด้วยคะแนน 387 คะแนน ซิงเกิล "Hard Rock Hallelujah" ออกขายเป็นซิงเกิลในปี 2006 ขึ้นอันดับ 1 ในฟินแลนด์ และยังติดอันดับสูงสุดบนยูเคท็อป 40 ที่อันดับ 25
ต้มยำ
ต้มยำ เป็นแกงไทยที่มีรสเปรี้ยวเผ็ด ต้มยำเป็นอาหารที่รู้จัก และมีชื่อเสียงไปทั่วโลก คำว่า "ต้มยำ" มาจากคำภาษาไทย 2 คำ คือ "ต้ม" และ "ยำ" คำว่า "ต้ม" หมายถึง กิริยาเอาของเหลวใส่ภาชนะแล้วทำให้ร้อนให้เดือดหรือสุก ขณะที่ "ยำ" หมายถึงอาหารไทยประเภทที่มีรสเปรี้ยวเผ็ด ดังนั้น "ต้มยำ" คือแกงไทยที่มีความเผ็ดร้อนและเปรี้ยว อันที่จริงคุณลักษณะของต้มยำมาจากความแตกต่างระหว่างความเผ็ดร้อนและความเปรี้ยวและกลิ่นหอมของสมุนไพรในน้ำแกง  ที่สำคัญน้ำแกงนั้นประกอบด้วย น้ำต้มกระดูกและเครื่องปรุงส่วนผสมสดได้แก่ ตะไคร้  ใบมะกรูด ข่า น้ำมะนาว น้ำปลา และพริก
ประเภท
ต้มยำเป็นอาหารพื้นเมืองที่คนไทยคุ้นเคยดี เพราะมีให้รับประทานทุกภาคและเป็นที่นิยมสำหรับชาวต่างชาติด้วย หนึ่งในเมนูต้มยำที่มีชื่อเสียงระดับโลก คือ ต้มยำกุ้ง ต้มยำเป็นอาหารที่ครบรส คือ เปรี้ยว เค็ม เผ็ด หวานเล็กน้อย
เครื่องพริกแกงต้มยำสำเร็จรูป ทำจากการบดส่วนประกอบของสมุนไพรเครื่องต้มยำ นำไปผัดในน้ำมันเติมด้วยเครื่องปรุงรสและอื่นที่ช่วยถนอมอาหาร เครื่องพริกแกงต้มยำสำเร็จรูปจะบรรจุขวดหรือบรรจุภัณฑ์เพื่อส่งขายทั่วโลก เครื่องพริกแกงต้มยำสำเร็จรูปจะมีรสชาติต่างจากการปรุงด้วยเครื่องปรุงสมุนไพรสด ทั้งนี้มักจะเติมเนื้อสด เช่น เนื้อไก่ เนื้อวัว เนื้อหมูและกุ้ง เป็นต้น
วัดเสฐียรวัฒนดิษฐ์
วัดเสฐียรวัฒนดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาบริเวณปากแม่น้ำลพบุรี ในตำบลม่วงหมู่ อำเภอเมืองสิงห์บุรี จังหวัดสิงห์บุรี
วัดเสฐียรวัฒนดิษฐ์ตั้งวัดเมื่อ พ.ศ. 2450 เดิมมีชื่อว่า วัดท่ากระบือ หรือ วัดท่าควาย ที่มาของชื่อวัดมาจาก ที่ตั้งวัด เป็นพื้นราบเหมาะสำหรับการที่จะนำวัวควาย ลงกินน้ำ อาบน้ำในแม่น้ำ วัดคงสร้างมาตั้งแต่สมัยกรุงศรีอยุธยา ได้รับการบูรณะราว พ.ศ. 2410 ซึ่งพบว่ามีการบันทึกชื่อเจ้าอาวาสที่ปกครองวัด คือ หลวงพ่อแตง สมัยรัชกาลที่ 3
ต้มยำ
ประเภท
ชาวต่างชาติจะรู้จักต้มยำกุ้งมากกว่าต้มยำชนิดอื่น ๆ โดยต้มยำจะใส่เนื้อสัตว์หรือผัก-สมุนไพรใดก็ได้
วัดเสฐียรวัฒนดิษฐ์
วัดมีปูชนียวัตถุที่สำคัญ คือ พระพุทธรูปศิลปะสุโขทัยหล่อขึ้นด้วยวัสดุโลหะสัมฤทธิ์ผสมทองคำ พระพักตร์อิ่มเอิบ มีลักษณะหน้านางคางหยิก ก่อนที่พระพุทธรูปสุโขทัยจะมาอยู่ที่กุฏิของพระครูไพศาลวัฒนาธร มีประวัติว่า พระพุทธรูปองค์นี้ห่อหุ้มด้วยปูน ประดิษฐานเป็นพระประธานอยู่ในวิหารร้างกลางป่าช้าด้านหลังวัด (ทิศตะวันตก) มากว่า 100 ปีแล้ว ต่อมาในช่วงที่หลวงพ่ออ่อน ดำรงตำแหน่งเจ้าอาวาสได้มีการบูรณะเสนาสนะต่าง ๆ โดยเฉพาะอุโบสถที่ได้สร้างขึ้นมาใหม่แทนของเดิม ซึ่งชำรุดทรุดโทรมมาก โดยสร้างแล้วเสร็จเมื่อ พ.ศ. 2491 จากนั้นชาวบ้านได้ร่วมแรงกันย้ายพระพุทธรูปองค์นี้ออกจากวิหารร้างจนเป็นเหตุให้เกิดรอยร้าวของปูนและเห็นเนื้อแท้ เมื่อกระเทาะดูจึงพบว่าเป็นพระเนื้อโลหะที่ค่อนข้างสมบูรณ์และสวยงามมาก ได้นำไปประดิษฐานเป็นพระประธานในอุโบสถหลังใหม่
พระพุทธรูปสุโขทัยองค์นี้ ไปร่วมประกวดสมัยกึ่งพุทธกาล เมื่อ พ.ศ. 2500 และได้รับรางวัลที่ 1 ประเภทสวยงาม หลังจากนั้นจึงเก็บไว้มิดชิดป้องกันการสูญหาย ได้นำมาเก็บรักษาไว้ในกุฏิเจ้าอาวาส จนปลายเดือนกรกฎาคม พ.ศ. 2547 ได้มีผู้ที่เคยบวชเรียนในวัดแห่งนี้ นำข้อมูลไปบอก นายพระนาย สุวรรณรัฐ ผู้ว่าราชการจังหวัดสิงห์บุรี (ในขณะนั้น) ได้ทราบ จึงได้มากราบนมัสการ และเห็นว่าพระพุทธรูปมีลักษณะสวยงามมาก จึงได้ขอให้ท่านเจ้าอาวาสเปิดให้ประชาชนได้กราบไหว้สักการะบูชา
ต้มยำ
ส่วนประกอบ
ต้มยำประกอบด้วยสมุนไพรหลายชนิด ได้แก่ ข่า ตะไคร้ ใบมะกรูด พริก มะนาว หรือ บางเมนู อาจจะมีใบกะเพรา ผักชีฝรั่งและโหระพาร่วมด้วย นอกจากนี้ยังมี เห็ด ต่าง ๆ รวมทั้ง มะเขือเทศ ผักชี
ต้มยำปรุงจากเนื้อสัตว์ ต่าง ๆ ได้มากมาย ทั้ง หมู ไก่ ปลา กุ้ง หรือเนื้อวัว ฯลฯ
มะนาว น้ำปลา น้ำตาล น้ำพริกเผา
สมเด็จพระวันรัต
สมเด็จพระวันรัต แปลว่า ผู้ยินดีในการอยู่ป่า ผู้รักการอยู่ป่า เดิมใช้คำว่า พนรัตน์ และ วันรัตน์ ซึ่งแปลว่า ป่าแก้ว ปัจจุบันเป็นราชทินนามสมเด็จพระราชาคณะรูปหนึ่งในฝ่ายธรรมยุติกนิกาย
กองทัพไทย
สำหรับวันกองทัพไทยตรงกับวันที่ 18 มกราคมของทุกปี เพื่อรำลึกถึงการทำยุทธหัตถีระหว่างสมเด็จพระนเรศวรมหาราช และมหาอุปราชของพม่าที่เกิดขึ้นในปี พ.ศ. 2136
สมเด็จพระวันรัต
วันรัตน์ เป็นนามที่ได้มาจากลังกา สันนิษฐานตามคำแปลว่าคงเป็นสังฆนายกฝ่ายอรัญวาสี คู่กับสมเด็จพระพุทธโฆษาจารย์ซึ่งเป็นสังฆนายกฝ่ายคามวาสี ในพระราชพงศาวดาร ฉบับพันจันทนุมาศ (เจิม) ปรากฏนามนี้ครั้งแรกในรัชสมัยสมเด็จพระมหาจักรพรรดิ ว่าพระพนรัตน์ป่าแก้วให้ฤกษ์แก่พระศรีสินในการก่อกบฏ ที่มีชื่อเสียงปรากฏเด่นชัดอีกรูปหนึ่งคือสมเด็จพระพนรัตน์ป่าแก้ว ซึ่งได้เข้าไปถวายพระพรสมเด็จพระนเรศวรมหาราชขอพระราชทานอภัยโทษแก่แม่ทัพนายกองที่ตามเสด็จไม่ทันคราวสงครามยุทธหัตถี
กองทัพไทย
ประวัติ
วิวัฒนาการจนเป็นกองทัพไทยในปัจจุบันเกิดขึ้นในสมัยรัชกาลที่ 5 ในปี พ.ศ. 2395 ซึ่งทรงเล็งเห็นความจำเป็นและความสำคัญของกองทัพ จึงทรงปฏิรูปการบริหารราชการแผ่นดินในด้านต่าง ๆ เน้นด้านการทหารเป็นสำคัญ เริ่มต้นจากการนำครูฝึกทหารต่างชาติมาเริ่มฝึกการรบ และนำกำลังเข้าตีตามรูปแบบสมัยใหม่ครั้งแรกในสงครามเชียงตุง ทรงสนับสนุนกิจการทหารด้วยการส่งพระราชโอรสหลายพระองค์ไปทรงศึกษาวิชาทหารในทวีปยุโรป ซึ่งทรงนำวิทยาการทหารสมัยใหม่มาปรับปรุงทางทหารของไทยจนเจริญทัดเทียมชาติตะวันตก นอกจากนี้ยังทรงตราพระราชบัญญัติเกณฑ์ทหาร ร.ศ. 124 (พ.ศ. 2448) ให้ชายอายุครบ 18 ปีบริบูรณ์ รับราชการทหาร 2 ปีแล้วปลดเป็นกองหนุน ทั้งนี้ การยกเลิกระบบไพร่ก่อนหน้านี้ ได้ทำให้เกิดระบบทหารอาชีพขึ้นในประเทศไทย
สมเด็จพระวันรัต
สมเด็จพระวันรัต ในสมัยกรุงศรีอยุธยาพระมหาเถระผู้จะได้รับพระราชทานนามนี้จะต้องมีความสำคัญมากในด้านภูมิธรรม โดยเฉพาะความป็นผู้ยินดีในการปฏิบัติกรรมฐาน ยินดีในการปลีกวิเวก
ฐานานุกรม
สมเด็จพระวันรัต มีฐานานุศักดิ์ตั้งฐานานุกรมได้ 10 รูป ดังนี้
กองทัพไทย
ประวัติ
ในรัชสมัยนี้ เริ่มมีนายทหารประจำการเป็นครั้งแรก โดยได้จัดตั้งกองทัพบกและกองทัพเรือ ซึ่งแยกการบริหารออกจากกันโดยเด็ดขาด จัดแบ่งกำลังรบออกเป็น 10 กองพล จัดกำลังไปประจำในท้องถิ่นหัวเมืองสำคัญ จัดโรงเรียนคะเด็ตทหารมหาดเล็ก (ต่อมาคือโรงเรียนนายร้อยพระจุลจอมเกล้า) และโรงเรียนนายเรือ เพื่อผลิตทหารประจำการในกองทัพ
ต่อมาสมัยรัชกาลที่ 6 และรัชกาลที่ 7 การจัดกองทัพได้ขยายเต็มรูปแบบ เริ่มกิจการการบินและก้าวหน้าจนสามารถสร้างเครื่องบินเองได้ จวบจนถึงสมัยปัจจุบัน (ร.8-9) กองทัพไทยได้พัฒนาเพิ่มขึ้นอีกมาก ประกอบด้วยกำลังครบทั้งสามเหล่า คือ กองทัพบก กองทัพเรือ กองทัพอากาศ ได้ดำเนินไปอย่างต่อเนื่องจนมีศักยภาพสูง และมีบทบาทเป็นที่ยอมรับในประชาคมโลก สามารถส่งกำลังทหารไปช่วยมิตรประเทศในการสงครามต่างๆ หลายครั้ง อาทิเช่น สงครามโลกครั้งที่ 1 ในยุโรป สงครามเกาหลี สงครามเวียดนาม การรักษาสันติภาพในติมอร์ตะวันออก เป็นต้น
ใน พ.ศ. 2557 เว็บไซต์โกลบอลไฟเออร์พาวเวอร์ (GlobalFirepower) จัดอันดับความแข็งแกร่งของกองทัพไทยอยู่อันดับที่ 24 ของโลก (จาก 106 ประเทศ)
ในปี พ.ศ. 2562 ประเทศไทยอยู่ในอันดับที่ 26 ของโลก
ความขัดแย้ง
สงครามครั้งนี้เกิดขึ้นเมื่อเดือน ตุลาคม ค.ศ. 1940 เมื่อประเทศที่อยู่ภายใต้ลัทธิฟาสซิสต์กฎของจอมพล ป. พิบูลสงคราม นายกรัฐมนตรีในขณะนั้น ตัดสินใจที่จะบุกฝรั่งเศสภายใต้ระบอบการปกครองของวิชี (หลังจากนาซีครอบครองกรุงปารีส) เพื่อนำดินแดนที่ถูกฝรั่งเศสเอาไปกลับคืนมา
เกิดขึ้นเมื่อกองทัพจักรวรรดิญี่ปุ่นต้องการผ่านดินแดนไทยเพื่อที่จะโจมตีบริติชอินเดีย และแหลมมลายู และต้องการใช้กำลังทหารของไทยได้เกิดการปะทะขึ้นระหว่างทหารของจักรวรรดิญี่ปุ่นกับไทยและสิ้นสุดเมื่อชั่วโมงแรกในวันที่ 8 ธันวาคม ค.ศ. 1941 โดยไทยยอมให้กองทัพจักรวรรดิญี่ปุ่นเคลื่อนทัพผ่านดินแดนไทยได้ ต่อมาหลังจากถูกเครื่องบินโจมตีทิ้งระเบิดใส่กรุงเทพ รัฐบาลไทยได้ประกาศสงครามกับฝ่ายสัมพันธมิตรในวันที่ 25 มกราคม ค.ศ. 1942 โดยไทยได้ส่งทหารบุกพม่า
เกิดขึ้นในช่วงที่ความขัดแย้งของสหประชาชาติในคาบสมุทรเกาหลี กองทัพไทยให้กรมทหารราบที่ 21 ประมาณ 1,294 คน
เกิดขึ้นเมื่อมีเวียดนามเหนือมีความคิดที่ว่าจะรวมเวียดนามเป็นหนึ่งเดียว ไทยได้ส่งทหารไทยเข้ารบรบกับประเทศที่เป็นพันธมิตร เพื่อป้องกันภัยจากลัทธิคอมมิวนิสต์ โดยสงครามจบลงด้วยชัยชนะของเวียดนามเหนือ และทหารไทยเสียชีวิต 1,351 นาย
เกิดเมื่อกลุ่มนักศึกษาและประชาชนภายใน บริเวณมหาวิทยาลัยธรรมศาสตร์ ซึ่งกำลังชุมนุมประท้วงเพื่อขับไล่ให้จอมพลถนอม กิตติขจรออกนอกประเทศ ในเหตุการณ์นี้ ตำรวจตระเวนชายแดนนำโดยค่ายนเรศวรจากหัวหิน, กลุ่มลูกเสือชาวบ้าน ตำรวจ และกลุ่มคนที่ตั้งโดยงบ กองอำนวยการรักษาความมั่นคงภายใน (กอ.รมน.) คือ กลุ่มนวพล และกลุ่มกระทิงแดง ได้ใช้กำลังอย่างรุนแรง ทำให้มีผู้ที่บาดเจ็บ เสียชีวิต และสูญหายเป็นจำนวนมาก
เกิดขึ้นเมื่อเวียดนามยึดเขมรได้สำเร็จ(สงครามกัมพูชา–เวียดนาม) เวียดนามจึงได้มีแผนที่บุกไทยโดยมีจุดประสงค์อยู่ 2 อย่าง คือ ปราบเขมรแดงที่หนีมาไทยและยึดภาคอีสานของไทย
เกิดขึ้นเมื่อลาวได้ยกกำลังเข้ายึดพื้นที่บ้านร่มเกล้า ในเขตอำเภอชาติตระการ จังหวัดพิษณุโลก และเกิดปะทะกับกองกำลังทหารพราน 3405 ตั้งแต่วันที่ 31 พฤษภาคม พ.ศ. 2530 และยึดเนิน 1428 เป็นที่มั่น และสิ้นสุดลงเมื่อ วันที่ 19 กุมภาพันธ์ พ.ศ. 2531 หลังจากฝ่ายไทยได้ใช้กองทัพอากาศโจมตีเข้าไปในดินแดนลาว 30-40 กิโลเมตร และฝ่ายลาวโดยนายไกสอน พมวิหาร นายกรัฐมนตรี ได้เจรจาขอหยุดยิงเมื่อวันที่ 11 กุมภาพันธ์ พ.ศ. 2531 และเสนอให้ถอนกำลังของทั้งสองฝ่ายออกจากกันเป็นระยะ 3 กิโลเมตร
เกิดเมื่อมีวิกฤตในติมอร์ตะวันออก ไทยร่วมกับประเทศอื่นๆ 28 ประเทศ ให้มีกองทัพระหว่างประเทศในติมอร์ตะวันออกหรือ INTERFET เริ่มเมื่อวันที่ 25 ตุลาคม ค.ศ. 1999 ถึง 20 พฤษภาคม ค.ศ. 2002
เกิดขึ้นเมื่อกองทัพสหรัฐบุกประเทศอิรัก และประเทศไทยได้ส่งกำลังสนับสนุนกองกำลัง 423 ในเดือนสิงหาคม ค.ศ. 2003 ซึ่งหลังจากที่ประจำการณ์แล้ว กองกำลังของกองทัพบกไทยได้ถูกโจมตีในเหตุการณ์ระเบิดที่เมืองคาบาลาในวันที่ 27 ธันวาคม ค.ศ. 2003 ซึ่งแรงระเบิดได้ฆ่า 2 ทหารไทย และบาดเจ็บ 5 คนอื่น ๆ ภารกิจของไทยในอิรักได้รับการพิจารณาที่ประสบความสำเร็จและถอนกองกำลังออกในเดือนสิงหาคม ค.ศ. 2004 ภารกิจนี้ถือเป็นเหตุผลหลักที่ประเทศสหรัฐอเมริกาตัดสินใจที่จะกำหนดให้ประเทศไทยเป็นพันธมิตรนอกนาโตในปี ค.ศ. 2003
เกิดขึ้นเมื่อเกิดเหตุความไม่สงบใน 3 จังหวัดชายแดนภาคใต้ ต่อสู้โดยเชื้อชาติมลายูและกลุ่มกบฏอิสลามในสามจังหวัดชายแดนภาคใต้จากยะลา ปัตตานีและจังหวัดนราธิวาส เหตุการณ์เริ่มรุนแรงในปี ค.ศ. 2004 เมื่อการโจมตีของผู้ก่อการร้ายพลเรือนไทยเชื้อชาติก่อความไม่สงบเพิ่มขึ้น กองทัพไทยในการเปิดการต่อสู้กับกลุ่มผู้ก่อการร้ายโดยใช้อาวุธหนัก
การเกณฑ์ทหาร
รัฐธรรมนูญแห่งราชอาณาจักรไทย บัญญัติไว้ว่าการป้องกันประเทศเป็นหน้าที่ของพลเมืองไทยทุกคน ชายไทยทุกคนมีหน้าที่รับราชการทหาร โดยชายสัญชาติไทยต้องไปแสดงตนเพื่อลงบัญชีทหารกองเกินในปีที่อายุย่างเข้าสิบแปดปี และจักมีสภาพเป็นทหารกองเกิน กองทัพจะเรียกเกณฑ์ทหารกองเกินชายซึ่งมีอายุย่างเข้า 21 ปี โดยจะถูกเรียกมาตรวจเลือกหรือรับเข้ากองประจำการ (ส่วนทหารกองเกินที่เป็นนักศึกษาวิชาทหารจะได้รับการยกเว้นการเรียกเข้ามาตรวจเลือกเพื่อเข้ารับราชการทหารกองประจำการในยามปกติ )
โดยระยะเวลาทำการฝึกอยู่ระหว่าง 6 เดือนถึง 2 ปี ขึ้นอยู่กับระดับคุณวุฒิการศึกษาที่กระทรวงศึกษาธิการรับรองคุณวุฒิ) การศึกษาวิชาทหาร และการสมัครเข้าเป็นทหารกองประจำการ หากผู้รับการตรวจเลือกสำเร็จการศึกษาไม่ต่ำกว่าระดับปริญญาตรี จับได้สลากแดง (ใบแดง) ต้องรับราชการทหารกองประจำการ 1 ปี หรือหากร้องขอสมัครใจโดยไม่จับสลากจะรับราชการทหารกองประจำการ 6 เดือน เป็นต้น ส่วนผู้ที่จับได้สลากดำ (ใบดำ) จะได้รับการยกเว้นไม่ต้องเข้ารับราชการทหารกองประจำการ หรือถ้าทหารกองเกินสมัครเข้าเป็นนักศึกษาวิชาทหารและสำเร็จการศึกษาวิชาทหารในชั้นปีที่ 1 มีสิทธิเข้ารับราชการทหารกองประจำการ 1 ปี 6 เดือน แต่ถ้าเป็นผู้ร้องขอเข้ารับราชในกองประจำการ ก็ให้รับราชการทหารกองประจำการเพียง 1 ปี ถ้าสำเร็จการศึกษาวิชาทหารชั้นปีที่ 2 มีสิทธิเข้ารับราชการทหารกองประจำการ 1 ปี แต่ถ้าเป็นผู้ร้องขอเข้ารับราชในกองประจำการ ก็ให้รับราชการทหารกองประจำการเพียง 6 เดือน และถ้าสำเร็จการศึกษาวิชาทหารชั้นปีที่ 3 ขึ้นไปให้ขึ้นทะเบียนกองประจำการแล้วปลดเป็นทหารกองหนุน โดยมิต้องเข้ารับราชการในกองประจำการ และมีหน้าที่ถูกเรียกระดมพลเข้าฝึกวิชาทหารหรือเข้ารับการทดลองความพรั่งพร้อม ในฐานะทหารกองหนุน
การแทรกแซงการเมืองไทยและความสัมพันธ์กับพระมหากษัตริย์
กองทัพไทยรัฐประหารรัฐบาลรักษาการพันตำรวจโท ทักษิณ ชินวัตร เมื่อวันที่ 19 กันยายน พ.ศ. 2549 นอกจากนี้ ยังมีข้อสงสัยว่า ผู้บัญชาการกองทัพไทย อยู่เบื้องหลังการจัดตั้งรัฐบาลอภิสิทธิ์ เวชชาชีวะ เมื่อวันที่ 15 ธันวาคม พ.ศ. 2551 และปรากฏเป็นข่าวว่า รัฐบาลและกองทัพไทยร่วมกันออกคำสั่งให้ทหารใช้อาวุธสงครามเข้าสลายการชุมนุมทางการเมืองของแนวร่วมประชาธิปไตยต่อต้านเผด็จการแห่งชาติสามครั้ง คือ เมื่อวันที่ 13-14 เมษายน พ.ศ. 2552, 10 เมษายน และ 13-19 พฤษภาคม พ.ศ. 2553 เป็นผลให้มีผู้ชุมนุมและประชาชน ทั้งชาวไทยและต่างประเทศ เสียชีวิตเกือบ 100 คน บาดเจ็บกว่า 2,000 คน และยังมีผู้สูญหายอีกไม่ต่ำกว่า 50 คน เมื่อวันที่ 22 พฤษภาคม พ.ศ. 2557 ผู้บัญชาการเหล่าทัพประกาศรัฐประหารรัฐบาลรักษาการยิ่งลักษณ์ ชินวัตร
บทบรรณาธิการหนังสือพิมพ์เดอะนิวซีแลนด์เฮรัลด์ วันที่ 12 มกราคม พ.ศ. 2558 ว่า "คณะทหารผู้ยึดอำนาจการปกครองของประเทศไทยเพิ่มการฟ้องคดีอาญาความผิดต่อพระมหากษัตริย์ ไม่ต้องสงสัยว่า คณะทหารฯ จะอ้างว่าเป็นการสนองต่อชาวไทยส่วนใหญ่ซึ่งยังเคารพราชวงศ์ ทว่า ส่วนใหญ่มันชี้ไปยังพันธะซึ่งมาจากการสนับสนุนของพระมหากษัตริย์"
การทุจริต
เอเชียเซนตินัล เขียนว่า กองทัพไทยทุจริตลึกที่สุดกองทัพหนึ่งในทวีปเอเชีย ในคริสต์ทศวรรษ 1980 กองทัพซื้อพาหะบุคคลหุ้มเกราะหลายร้อยคันจากจีนโดยแสงส่องผ่านรอยเชื่อมที่ยึดแผ่นเกราะไว้จนเห็นทหารที่อยู่ภายใน ภรรยาของนายพลระดับสูงคนหนึ่งขณะนั้นเป็นนายหน้าของผู้ค้าอาวุธจีน และกองทัพอากาศไทยเคยซื้อเครื่องบินเจ็ตจีนซึ่งเครื่องยนต์ต่ำกว่ามาตรฐานจนต้องลากไปยังแนวบินเพื่อทะยานขึ้นและลากกลับเมื่อลงจอด เพราะเครื่องยนต์มีอายุเป็นชั่วโมง พลเอก อนุพงษ์ เผ่าจินดา อดีตผู้บัญชาการทหารบก และพลเอก ประยุทธ์ จันทร์โอชา ซึ่งขณะนั้นเป็นผู้ช่วย ลงนามซื้อเรือเหาะมูลค่า 350 ล้านบาทเพื่อใช้เป็นสถานีตรวจการบนท้องฟ้าจากบริษัทอเมริกัน ชื่อ บริษัทแอเรียลอินเตอร์เนชันแนล ซึ่งดูเหมือนว่าลมรั่วออกจากรอยตะเข็บ ทีแรกใช้เงิน 2.8 พันล้านบาทเพื่อสูบลม และ 280,000 บาทต่อเดือนเพื่อรักษาลมไว้ ปัจจุบัน เรือเหาะเหล่านี้ยังอยู่ในอู่ เมื่อ พ.ศ. 2553 กองทัพซื้อเครื่องมือตรวจจับวัตถุระเบิดมูลค่า 30 ล้านดอลลาร์สหรัฐซึ่งเจ้าของบริษัทผู้ขายถูกจำคุกในประเทศอังกฤษ แม้สถานทูตสหรัฐเตือนว่าเป็น "ของเด็กเล่น" ไม่มีการปลดหรือฟ้องคดีอาญาต่อนายทหารที่เกี่ยวข้อง
เมื่อเดือนเมษายน พ.ศ. 2557 ผู้สื่อข่าวรอยเตอร์ เจสัน เซป และแอนดรูว์ มาร์แชล ได้รับรางวัลพูลิตเซอร์สำหรับชุดเรื่องผู้ลี้ภัยโรฮีนจา ซึ่งกล่าวถึงกำลังพลกองทัพเรือไทยลักลอบนำเข้าผู้ลี้ภัยเพื่อกำไร ภายหลังการรัฐประหารในประเทศไทย พ.ศ. 2557 กองทัพได้รับการวิพากษ์วิจารณ์เรื่องการแต่งตั้งคณะกรรมการต่าง ๆ จำนวนมาก โดยมีการตอบแทนในรูปแบบเบี้ยประชุม ค่าตอบแทนกรรมการต่าง ๆ รวมถึงการใช้งานทหารชั้นผู้น้อยเพื่อทำงานบ้านในบ้านผู้บังคับบัญชา
กองทัพไทยมีนายพลกว่า 1,400 นาย ซึ่งมากกว่าสหรัฐอเมริกา 400 นาย แต่กองทัพสหรัฐอเมริกาใหญ่เป็น 3 เท่า
การใช้เส้นสาย
วันที่ 15 เมษายน พ.ศ. 2559 มีข่าวบรรจุบุตรของพลเอก ปรีชา จันทร์โอชา ปลัดกระทรวงกลาโหม เป็นนายทหารยศว่าที่ร้อยตรี โดยพลเอก ประวิตร วงษ์สุวรรณ รัฐมนตรีว่าการกระทรวงกลาโหม เป็นผู้ลงนาม พลเอกปรีชาให้สัมภาษณ์ว่า หลายคนในกองทัพก็ทำแบบนี้
การละเมิดสิทธิมนุษยชน
รายงานขององค์การนิรโทษกรรมสากลในปี 2562 อ้างอดีตทหารเกณฑ์ชาวไทย ระบุว่า ในกองทัพไทยมีการละเมิดสิทธิมนุษยชนทหารเกณฑ์หลายกรณีเป็นเรื่องปกติ เช่น การธำรงวินัยด้วยการทำร้ายร่างกายด้วยอาวุธ การล่วงละเมิดทางเพศ การลงโทษที่ดูหมิ่นศักดิ์ศรี รวมทั้งการข่มขืนกระทำชำเราทหารที่เป็นเกย์
ในปี 2565 เกิดกรณีนักศึกษาวิชาทหารที่เข้ารับการฝึกหนักจนต้องเข้ารับรักษาในโรงพยาบาลกว่า 20 คน ซึ่งในจำนวนนี้ต้องฟอกไต 8 คน
การคว่ำบาตรธุรกิจเอกชน
ในเดือนพฤษภาคม 2565 เกิดกระแส #แบนลาซาด้า โดยทั้งสามเหล่าทัพต่างสั่งห้ามกำลังพลใช้บริการจากลาซาด้าหลังมีโฆษณาที่เข้าข่ายก้าวล่วงสถาบันพระมหากษัตริย์ อย่างไรก็ตาม มีคำสั่งยกเลิกการคว่ำบาตรในเดือนต่อมา
กีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลหญิง
การแข่งขันกีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ทไวซ์
ทไวซ์ (มักเขียน TWICE) เป็นเกิร์ลกรุปเกาหลีใต้ ซึ่งเจวายพีเอนเตอร์เทนเมนต์ก่อตั้งผ่านรายการโทรทัศน์ชื่อ ซิกซ์ทีน ใน ค.ศ. 2015 และเปิดตัวเมื่อวันที่ 20 ตุลาคม ปีเดียวกัน ด้วยเอกซ์เทนเดดเพลย์ (อีพี) ชื่อ เดอะสตอรีบีกินส์ สมาชิกประกอบด้วย นาย็อน, จ็องย็อน, โมโมะ, ซานะ, จีฮโย, มินะ, ดาฮย็อน, แชย็อง และจื่อ-ยฺหวี ทไวซ์เริ่มมีชื่อเสียงในประเทศเมื่อ ค.ศ. 2016 จากซิงเกิล "เชียร์อัป" ติดอันดับที่ 1 ในแกออนดิจิทัลชาร์ต และกลายเป็นซิงเกิลที่ประสบความสำเร็จที่สุดประจำปีนั้น ทั้งได้รางวัล "เพลงแห่งปี" ในงานเมลอนมิวสิกอะวอดส์และเอ็มเน็ตเอเชียนมิวสิกอะวอดส์ ซิงเกิลถัดมา คือ "ทีที" ซึ่งอยู่ในอีพีชุดที่ 3 ชื่อ ทไวซ์โคสเตอร์: เลนวัน นั้น ติดอันดับที่ 1 ในแกออนชาร์ต 4 สัปดาห์ต่อเนื่อง และอีพีดังกล่าวยังเป็นผลงานเกิร์ลกรุปเกาหลีที่มียอดขายสูงสุดประจำปี นอกจากนี้ ภายใน 19 เดือนหลังเปิดตัว ทไวซ์มียอดขายกว่า 1.2 ล้านหน่วยสำหรับอีพี 4 ชุดและอัลบั้มพิเศษ 1 ชุด และเมื่อออกอีพีชุดที่ 7 ชื่อ แฟนซียู แล้ว ทไวซ์มียอดขายกว่า 3.75 ล้านอัลบั้มในเกาหลีใต้นับถึง ค.ศ. 2019 และนับตั้งแต่เดือนธันวาคม ค.ศ. 2020 ทไวซ์ขายได้มากกว่า 10 ล้านอัลบั้มทั้งในเกาหลีใต้และญี่ปุ่น ทไวซ์เปิดตัวที่ญี่ปุ่นเมื่อวันที่ 28 มิถุนายน ค.ศ. 2017 ภายใต้สังกัดวอร์เนอร์มิวสิกญี่ปุ่น โดยออกอัลบัมรวมผลงานชื่อ ทไวซ์ อัลบั้มดังกล่าวติดอันดับที่ 2 ในออริคอนอัลบัมส์ชาร์ต โดยมียอดขายประจำสัปดาห์แรกมากที่สุดสำหรับศิลปินเกาหลีใต้ในญี่ปุ่นในรอบ 2 ปี จากนั้น ทไวซ์ออกเพลงต้นฉบับภาษาญี่ปุ่นเป็นแมกซีซิงเกิลชื่อ "วันมอร์ไทม์" ผลงานทั้งหมดทำให้ทไวซ์กลายเป็นเกิร์ลกรุปเกาหลีใต้กลุ่มแรกที่ได้รับการรับรองประเภทแพลตทินัมจากสมาคมอุตสาหกรรมเพลงญี่ปุ่น ทไวซ์ยังติดอันดับที่ 3 ในประเภทศิลปินชั้นนำตามการจัดอันดับปลายปี ค.ศ. 2017 ของ บิลบอร์ดญี่ปุ่น และใน ค.ศ. 2019 ทไวซ์กลายเป็นเกิร์ลกรุปเกาหลีใต้กลุ่มแรกที่ออกทัวร์ตามโดมในญี่ปุ่น ในระดับสากล การออกสตูดิโออัลบั้มที่ชื่อ ทไวซ์ตาแกรม และซิงเกิลหลักชื่อ "ไลกีย์" ใน ค.ศ. 2017 ทำให้ทไวซ์เป็นกลุ่มดนตรีเกาหลีใต้กลุ่มแรกที่ติดอันดับต้นในชาร์ตอัลบั้มสากลและชาร์ตยอดขายเพลงดิจิทัลสากลของนิตยสาร บิลบอร์ด พร้อมกัน การออกซิงเกิล "ฟีลสเปเชียล" ใน ค.ศ. 2019 ทำให้ทไวซ์เป็นกลุ่มดนตรีเกาหลีใต้กลุ่มที่สามที่ติดอันดับในคะเนเดียนฮอต 100 และเมื่อทำสัญญากับริพับลิกริเคิดส์เพื่อส่งเสริมการขายในอเมริกาในฐานะหุ้นส่วนกับเจวายพีเอนเตอร์เทนเมนต์แล้ว อีพี มอร์แอนด์มอร์ กับอัลบั้ม อายส์ไวด์โอเพน ที่ทไวซ์ออกใน ค.ศ. 2020 นั้น ได้ติดชาร์ต บิลบอร์ด 200 ทไวซ์ได้สมญาว่า "เกิร์ลกรุปแห่งชาติ" และท่าเต้นของทไวซ์ โดยเฉพาะในเพลง "เชียร์อัป" (ค.ศ. 2016), "ซิกนัล" (ค.ศ. 2017), และ "วอตอิสเลิฟ?" (ค.ศ. 2018) นั้น กลายเป็นที่คลั่งไคล้ และเป็นอินเทอร์เน็ตมีมที่แพร่หลาย ซึ่งผู้มีชื่อเสียงหลายคนนำไปเต้นตาม
2013–2015: การก่อตัวและการเปิดตัว
เมื่อวันที่ 19 ธันวาคม 2013 เจวายพีเอนเตอร์เทนเมนต์ ได้ประกาศว่าพวกเขาจะเปิดตัวเกิร์ลกรุปวงใหม่ในช่วงครึ่งปีแรกของปี 2014 ซึ่งเป็นเกิร์ลกรุปวงแรกที่มาจากบริษัทนับตั้งแต่เปิดตัว มิสเอ ในปี 2010 เมื่อวันที่ 27 กุมภาพันธ์ 2014 เด็กฝึกจากเจวายพี ลีนา และ เซซิเลีย ได้รับการยืนยันว่าเป็นสมาชิกของกลุ่มที่เรียกว่า 6MIX ในขณะที่สมาชิกที่มีข่าวลือคนอื่น ๆ รวมถึงเด็กฝึกของค่ายเช่น นาย็อน จ็องย็อน, จีฮโย (ตอนนั้นรู้จักกันในชื่อ จีซู) และ มินย็อง ก็มีแนวโน้มที่จะได้เปิดตัวเช่นกัน ต่อมาแผนการเปิดตัวของกลุ่มถูกยกเลิกในที่สุดเมื่อ ลีนา และ เซซิเลีย ออกจากบริษัท
เมื่อวันที่ 11 กุมภาพันธ์ 2558 พัก จิน-ย็อง ผู้ก่อตั้งเจวายพีอี ประกาศว่ารายชื่อของเกิร์ลกรุป 7 คนที่จะมาถึง จะตัดสินผ่านรายการ ซิกซ์ทีน ซึ่งเป็นรายการเซอร์ไววัลการแข่งขันที่จะออกอากาศในช่องMnet ในปลายปีนั้น รายการเริ่มในวันที่ 5 พฤษภาคม และสิ้นสุดในวันที่ 7 กรกฎาคม โดย นาย็อน, จ็องย็อน, ซานะ, จีฮโย, มินะ, ดาฮย็อน และแชย็อง ได้รับเลือกให้เป็น 7 สมาชิกวงทไวซ์ จากนั้นพัก จิน-ย็อง ประกาศว่าเขาจะเพิ่มขนาดของกลุ่มจาก 7 คนเป็น 9 คนโดยเพิ่ม จื่อ-ยฺหวี ซึ่งเป็นที่รู้จักในนาม "ผู้ชมเลือก" เนื่องจากเธอเป็นผู้เข้าแข่งขันที่ได้รับความนิยมมากที่สุดในตอนท้ายของการแสดง และ โมโมะ ซึ่งเพิ่มโดยพักเอง เนื่องจากเขารู้สึกว่ากลุ่มต้องการคนที่มีความสามารถในการเต้นของโมโมะ การตัดสินใจครั้งนี้ยังเป็นที่ถกเถียงกันอยู่ โดยหลายคนบ่นว่าผู้เข้าแข่งขันที่ถูกคัดออกไม่สามารถเข้าร่วมกลุ่มได้  ชื่อวง ทไวซ์ (Twice) เลือกโดยพัก โดยพักอธิบายความหมายของชื่อวงว่า ทไวซ์ แปลว่า สองครั้ง หมายถึง ผู้ชมย่อมได้รับความประทับใจจากกลุ่มถึงสองหน คือ ประทับใจเมื่อได้ยิน และประทับใจเมื่อได้ยล แฟนคลับของทไวซ์ เรียกว่า "วันซ์" ซึ่งโดยทั่วไปแล้วมีสไตล์การเขียนเป็น ONCE ซึ่งมีความหมายว่า “ถ้าคุณรักเราแม้แต่ครั้งเดียว เราจะตอบแทนความรักของคุณเป็นสองเท่าของความรักของเรา” โดยมาจากคำกล่าวของสมาชิกบนโซเชียลมีเดียในปี 2015.
2016: ความก้าวหน้าในฐานะศิลปิน
บนชาร์ตฉบับลงวันที่ 23 มกราคม ปี 2016 บิลบอร์ด รายงานว่า ทไวซ์ ได้เข้าสู่ชาร์ต เวิร์ลด อัลบัมส์ โดยที่อีพีเปิดตัวของพวกเขา เดอะสติรี่บีกินส์ พุ่งขึ้นถึงอันดับที่ 15 ซึ่งถือเป็นรายการแรกของวงในชาร์ต
เมื่อวันที่ 25 เมษายน 2016 ทไวซ์ได้ออกอีพีที่สอง เพจทวู ซึ่งรวมถึงเพลงนำอย่าง "เชียร์อัป", เพลงฮิต "Precious Love" ของพัก-จียูน ที่จัดเรียงใหม่ในปี 1998 และ "I'm Gonna Be a Star" ซึ่งทำหน้าที่เป็นบทนำเพลงสำหรับรายการ ซิกส์ทีน อัลบั้มนี้ประสบความสำเร็จอย่างมากสำหรับวง โดยได้อันดับสองใน แกออนอัลบั้มชาร์ต และอันดับที่ 6 ในชาร์ต บิลบอร์ด เวิร์ลด อัลบัมส์ ด้วยยอดขาย 80,686 ยูนิตในช่วงเดือนเมษายนด้วย  ยอดรวมของยอดขายในสัปดาห์แรกสำหรับ Page Two ซึ่งสูงถึง 41,800 ก๊อปปี้ ทไวซ์มียอดขายสูงสุดในสัปดาห์แรกโดยเกิร์ลกรุปเกาหลีสำหรับปีนั้น ในเดือนสิงหาคม เพจทวู มียอดขายมากกว่า 150,000 ชุด ทำให้ทไวซ์เป็นเกิร์ลกรุปกลุ่มแรกที่มีสถิติยอดขายมากกว่า 100,000 ชุดในปีนั้น ในขณะเดียวกัน ซิงเกิลนำของอัลบั้ม "เชียร์อัป" ก็กลายเป็นชาร์ตท็อปเปอร์กลุ่มแรกของกลุ่มในเกาหลีใต้ โดยได้ที่อันดับ 1 ในชาร์ตเพลงแบบเรียลไทม์ 8 ชาร์ตทันทีหลังจากที่ออก ก่อนที่จะเปิดตัวบนแกออนดิจิทัลชาร์ตและบิลบอร์ด ชาร์ต K-pop Hot 100  โดยเฉพาะอย่างยิ่ง เมื่อเพลงดังกล่าวกลายเป็นกระแสไวรัลในเกาหลีใต้ เนื่องมาจากท่อนเพลง "Shy Shy Shy" ที่ร้องโดยซานะ ในที่สุดเพลงนี้ก็กลายเป็นซิงเกิลที่ทำงานได้ดีที่สุดในเกาหลีใต้ตลอดทั้งปี 2016 "เชียร์อัป" ยังประสบความสำเร็จในระดับนานาชาติ และพุ่งขึ้นถึงอันดับสามใน บิลบอร์ด ชาร์ต เวิลด์ ดิจิทัล ซอง เซลส์ นอกจากนี้ ทไวซ์ ยังกลายเป็นศิลปินเกาหลีเพียงวงเดียวเท่านั้นที่ส่งรายการบน YouTube Chart ประจำปีและเพลง "เชียร์อัป" ได้ขึ้นที่ 25 บนชาร์ตในเดือนพฤษภาคม
เพื่อเป็นการฉลองครบรอบปีแรกของวง นับตั้งแต่เปิดตัวเมื่อวันที่ 20 ตุลาคม ทางกลุ่มได้เปิดเผยเพลงใหม่ของพวกเขา "วันอินอะมิลเลียน" จากอีพี ที่ 3 ที่กำลังจะมาถึง ทไวซ์โคสเตอร์: เลนวัน ผ่านการถ่ายทอดสดทาง V Live ทไวซ์โคสเตอร์: เลนวัน และมิวสิกวิดีโอเพลงป๊อปแดนซ์ "ทีที" เผยแพร่ออนไลน์เมื่อวันที่ 24 ตุลาคม ในเกาหลี อัลบั้มนี้มียอดขายมากกว่า 165,000 แผ่นบนชาร์ตแกออน ภายในหนึ่งสัปดาห์ ซึ่งเกินยอดขายห้าเดือนของ ผลงานก่อนหน้าของกลุ่ม เพจทวู ในเวลาเพียง 7 วันเท่านั้น ในที่สุด ทไวซ์โคสเตอร์: เลนวัน ก็กลายเป็นอัลบั้มเกิร์ลกรุป K-pop ที่ขายดีที่สุดในปี 2016 โดยขายได้ 350,852 ก๊อปปี้เมื่อถึงสิ้นปี  ซิงเกิลนำ "ทีที" กลายเป็นหนึ่งใน The Best-performing songs ในปี 2016 ซึ่งครองตำแหน่งสูงสุด ของแกออนดิจิทัลชาร์ต เป็นเวลาสี่สัปดาห์ติดต่อกันและกลายเป็นซิงเกิลที่มีประสิทธิภาพดีที่สุดในเกาหลีใต้ในเดือนพฤศจิกายน "TT" on Gaon Digital Chart (2016) : เมื่อวันที่ 11 พฤศจิกายน มิวสิกวิดีโอสำหรับซิงเกิลเปิดตัวของพวกเขา "ไลก์อูห์อาห์" มียอดวิว 100 ล้านครั้งบน YouTube ทำให้ทไวซ์ เป็นเกิร์ลกรุป K-pop ที่สี่ที่มียอดดูถึง 100 ล้านครั้ง รวมถึงกลุ่ม K-pop วงแรกที่เข้าถึงได้ เหตุการณ์สำคัญครั้งนี้ด้วยมิวสิกวิดีโอเปิดตัว ในวันที่ 19 เดือนพฤศจิกายน "เชียร์อัป" ของทไวซ์ ได้รับรางวัลเพลงแห่งปีจาก Melon Music Awards ครั้งที่ 8 ตามมาด้วย รางวัลเพลงแห่งปี อีกรางวัลหนึ่งใน งานมาม่าครั้งที่ 18 ในวันที่ 2 ธันวาคม
2017: ทัวร์คอนเสิร์ตครั้งแรกและการเปิดตัวในญี่ปุ่น
เมื่อวันที่ 10 มกราคม เจวายพีอี ได้ประกาศทัวร์คอนเสิร์ตเดี่ยวครั้งแรกของวงภายในเวลาเพียง 1 ปี 4 เดือนหลังจากเปิดตัวในเดือนตุลาคม 2015 บัตรคอนเสิร์ตขายหมดสามวัน และการทัวร์คอนเสิร์ต จัดขึ้นในชื่อ "Twice 1st Tour: Twiceland – The Opening" ซึ่งจัดขึ้นเมื่อวันที่ 17–19 กุมภาพันธ์ ที่ SK Olympic Handball Gymnasium นอกจากนี้ยังมีการจัดทัวร์ที่ประเทศไทยและสิงคโปร์ หลังจากจัดที่กรุงโซล  หลังจากทัวร์คอนเสิร์ตที่เกาหลี ทไวซ์ได้ออกอัลบั้มพิเศษในวันที่ 20 กุมภาพันธ์ในชื่อ "ทไวซ์โคสเตอร์: เลนทวู" พร้อมกับซิงเกิลนำ "น็อค น็อค". อัลบั้มนี้เป็นการนำมาออกจำหน่ายใหม่ของ ทไวซ์โคสเตอร์: เลนวัน. อัลบั้มเปิดตัวบนชาร์ตแกออนอัลบัมชาร์ต และขึ้นอันดับ 4 ในชาร์ตบิลบอร์ดเวิร์ลอัลบัมส์ โดยขายได้ 266,645 ก๊อปปี้ภายในสิ้นเดือนกุมภาพันธ์ ซิงเกิลนำ "น็อค น็อค" เปิดตัวบนแกออนดิจิทัลชาร์ต และขึ้นสูงสุดที่อันดับ 5 และ 15 ในเวิร์ลดดิจิทัลซองเซลส์ และ บิลบอร์ดเจแปนฮอต 100 ตามลำดับ
ทไวซ์ เปิดตัวเว็บไซต์ภาษาญี่ปุ่นและช่องทางโซเชียลมีเดียในช่วงต้นเดือนกุมภาพันธ์ โดยเมื่อวันที่ 24 กุมภาพันธ์ พวกเขาประกาศเปิดตัวที่ญี่ปุ่นอย่างเป็นทางการด้วยอัลบั้มรวมชื่อ #ทไวซ์ ซึ่งกำหนดวางจำหน่ายในวันที่ 28 มิถุนายน เมื่อวันที่ 15 พฤษภาคม ทไวซ์ได้เผยแพร่อีพีที่ 4 ชื่อ ซิกนัล และเพลงนำในชื่อเดียวกัน ซึ่งแต่งโดยพักจียูน นี่เป็นความร่วมมือครั้งแรกของวงกับพัก อีพีชุดนี้มีหกเพลง รวมถึง "อายส์ อายส์ อายส์" ที่เขียนโดยสมาชิกของวงอย่าง จีฮโย และ แชย็อง และ "โอนลียู" เขียนโดยอดีตสมาชิก วันเดอร์เกิลส์ พัก เยอึน. ซิกนัล เปิดตัวบนชาร์ตแกออนดิจิทัล ในสัปดาห์แรกของการเปิดตัว พร้อมกับเข้าสู่ บิลบอร์ด เวิร์ลด อัลบัมส์ โดยได้ลำดับที่ 3 อัลบั้มยังเข้าสู่ชาร์ต บิลบอร์ด Heatseekers Albums โดยเปิดตัวที่อันดับ 11 และเมื่อปลายเดือนพฤษภาคม มีรายงานว่าเป็นอัลบั้มนี้เป็นอัลบั้มที่ขายดีที่สุดเป็นอันดับสองในเกาหลีใต้สำหรับเดือนนี้ โดยมียอดขาย 248,550 ก๊อปปี้ นขณะเดียวกัน ซิงเกิลนำของอัลบั้มนี้ก็ได้เปิดตัวบนแกออนชาร์ต และบิลบอร์ด K-pop Hot 100 และอันดับสามในชาร์ตบิลบอร์เวิร์ลดอัลบั้มซองเซลส์ ด้วยความสำเร็จในเชิงพาณิชย์ของ ซิกนัล มีรายงานว่า ทไวซ์ มียอดขายสะสมมากกว่า 1 ล้านชุดจาก 5 อัลบั้มของพวกเขา ซึ่งบรรลุผลสำเร็จในเวลาเพียง 1 ปี 7 เดือนหลังจากเปิดตัว
2018: ประสบความสำเร็จและการทัวร์คอนเสิร์ตอย่างต่อเนื่อง
ซิงเกิลภาษาญี่ปุ่นชุดที่ 2 ของทไวซ์ "แคนดี้ป็อป" วางจำหน่ายเมื่อวันที่ 7 กุมภาพันธ์ 2018 ซิงเกิลนี้ขายได้ 303,746 ก๊อปปี้ในสัปดาห์แรกและขึ้นอันดับหนึ่งบนชาร์ตบิลบอร์ดเจแปน ฮอต 100 ขณะที่ยังเป็นซิงเกิลที่สองของพวกเขาที่ได้รับการรับรองระดับแพลตตินัมจาก RIAJ วงยังได้เริ่มทัวร์คอนเสิร์ตครั้งแรกในญี่ปุ่นในชื่อ Twice Showcase Live Tour 2018 "Candy Pop" โดยเริ่มตั้งแต่วันที่ 19 มกราคม 2018 ในจังหวัดไอจิ. เมื่อวันที่ 9 เมษายน 2018 พวกเขาได้ออกอีพี ที่ 5 ในชื่อ วอตอิสเลิฟ? กับเพลง วอตอิสเลิฟ? ซึ่งแต่งโดยพักจินย็อง อีพีชุดนี้ขายได้ 335,235 ชุดในเดือนแรก และทำให้ ทไวซ์ เป็นศิลปินหญิงกลุ่มแรกและกลุ่มที่ 5 ที่ได้รับใบรับรอง แพลตตินัม โดย แกออนมิวสิกชาร์ต (KMCA) ด้วยยอดขายกว่า 250,000 ก๊อปปี้ ซิงเกิลภาษาญี่ปุ่นที่สามของทไวซ์ "เวกมีอัป" วางจำหน่ายเมื่อวันที่ 16 พฤษภาคม 2018 และได้รับการรับรองดับเบิลแพลตตินัม โดยสมาคมอุตสาหกรรมแผ่นเสียงแห่งประเทศญี่ปุ่น (RIAJ) ซิงเกิลนี้กลายเป็นซิงเกิลแรกของศิลปินหญิงต่างชาติที่ได้รับการรับรองแพลตตินัมสองเท่าจาก RIAJ ทัวร์ครั้งที่สองของพวกเขาใช้ชื่อว่า "Twice 2nd Tour: Twiceland Zone 2 – Fantasy Park" เริ่มขึ้นในกรุงโซลเมื่อวันที่ 18-20 พฤษภาคม 2018 โดยสรุปแล้วทัวร์คอนเสิร์ตของวงดึงดูดแฟนเพลงมากกว่า 90,000 คนใน 6 เมืองทั่วเอเชีย ทไวซ์ ได้แสดงเพลงคัฟเวอร์ของ The Jackson 5 "I Want You Back" เป็นเพลงประกอบภาพยนตร์ญี่ปุ่นเรื่อง Sensei Kunshu เพลงออกมาเป็นดิจิทัลซิงเกิลเมื่อวันที่ 15 มิถุนายน 2018 พร้อมกับมิวสิกวิดีโอ มิวสิกวิดีโอเวอร์ชันที่ 2 ที่นำแสดงโดยนักแสดงของภาพยนตร์เรื่องนี้ได้รับการเผยแพร่ในวันที่ 26 มิถุนายน 2018 เมื่อวันที่ 9 กรกฎาคม 2018 อัลบั้มออกใหม่ ของ วอตอิสเลิฟ? ได้ใช้ชื่อว่า ซัมเมอร์ไนท์ พร้อมซิงเกิลนำ "แดนซ์เดอะไนท์อะเวย์" ได้ออกวางจำหน่าย โดยซิงเกิลมียอดสตรีมทะลุ 100 ล้านครั้ง และขายได้ 2,500,000 ดาวน์โหลดบนแกออนมิวสิกชาร์ต ซึ่งทำให้วงได้รับการรับรองระดับ แพลตตินัม สำหรับทั้งการสตรีมและดาวน์โหลด และทำให้ ทไวซ์ เป็นศิลปินวงที่สองที่ได้รับการรับรองระดับแพลตตินั่มสำหรับการสตรีม ดาวน์โหลด และอัลบั้มโดย KMCA นับตั้งแต่มีการรับรองในเดือนเมษายน 2018
เมื่อวันที่ 12 กันยายน 2018 ทไวซ์ได้ออก สตูดิโออัลบั้ม ภาษาญี่ปุ่นชุดแรกของพวกเขา บีดีซี และเพลงนำอย่าง บีดีซี ออกจำหน่ายล่วงหน้าในรูปแบบดิจิทัลซิงเกิลเมื่อวันที่ 17 สิงหาคม 2018 บีดีซี เปิดตัวที่อันดับ 1 ในการจัดอันดับรายวันของออริกอนอัลบั้มชาร์ต ด้วยยอดขาย 89,721 ยูนิต ทำลายสถิติยอดขายอัลบั้มสูงสุดในวันแรกที่ออกโดยเกิร์ลกรุปเกาหลีในญี่ปุ่น นอกจากนี้ยังขึ้นอันดับหนึ่งประจำสัปดาห์ด้วยยอดขาย 181,069 ยูนิต ทำให้ ทไวซ์ เป็นศิลปินหญิงต่างชาติวงที่ 5 ในประวัติศาสตร์ออริกอน ที่ขึ้นสู่อันดับหนึ่งทั้งซิงเกิลประจำสัปดาห์และชาร์ตอัลบั้ม การเปิดตัวของวงตามด้วยทัวร์คอนเสิร์ตของพวกเขาที่ชื่อว่า Twice 1st Arena Tour 2018 "BDZ" เริ่มต้นใน ชิบะ เมื่อวันที่ 29 กันยายน 2018 สตูดิโออัลบั้มได้รับการรับรองแพลตตินัมจาก RIAJ ทำให้เป็นการรับรองแพลตตินัมติดต่อกันเป็นลำดับที่ 5 ของวงในประเทศญี่ปุ่น ทไวซ์ ออกอีพีที่หก เยสออร์เยส เมื่อวันที่ 5 พฤศจิกายน 2018 โดยมีซิงเกิลนำคือเพลง เยสออร์เยส มิวสิกวิดีโอเพลง "เยสออร์เยส" มียอดชม 31.4 ล้านครั้งบน YouTube ภายใน 24 ชั่วโมงแรก นับเป็นการเปิดตัวบนยูทูบ 24 ชั่วโมงแรกที่ยอดวิวสูงเป็นอันดับ 7 ตลอดกาล (ในขณะนั้น) เมื่อวันที่ 12 ธันวาคม 2018 ทไวซ์ได้ออกอัลบั้มพิเศษชื่อ เดอะเยียร์ออฟเยส พร้อมกับซิงเกิลนำ "เดอะเบสติงไอเอเวอร์ดิด" โดยเป็นการออกอัลบั้มใหม่ของ เยสออร์เยส. ทางวงยังได้เปิดตัว อัลบั้มรีแพคเกจของ บีดีซี กับเพลง "สเตย์บายมายไซด์" ซึ่งเป็นเพลงประกอบละครโทรทัศน์ของญี่ปุ่น Shinya no Dame Koi Zukan เมื่อวันที่ 26 ธันวาคม 2018 "สเตย์บายมายไซด์" ออกมาเป็นดิจิทัลซิงเกิลเมื่อวันที่ 22 ตุลาคม 2018 พร้อมกับวิดีโอเบื้องหลังที่แสดงให้เห็นว่า ทไวซ์กำลังบันทึกเพลงอยู่
2021–ปัจจุบัน: เทสต์ออฟเลิฟ, เพอร์เฟคเวิลด์ และ เดอะฟีลส์
เมื่อวันที่ 28 มกราคม ทไวซ์ได้ปรากฏตัวในซีรีส์ Time 100 Talks ที่จัดโดยนิตยสาร Time ผ่านการถ่ายทอดสดทางสตรีม โดยกลุ่มได้แสดงผลงานเพลงของพวกเขาเป็นพิเศษ "Depend On You" จากอัลบั้ม Eyes Wide Open เมื่อวันที่ 6 มีนาคม ทางกลุ่มได้จัดคอนเสิร์ตออนไลน์ครั้งที่สองในชื่อ "Twice in Wonderland" ซึ่งมีการประกาศครั้งแรกเมื่อวันที่ 14 มกราคม คอนเสิร์ตจัดขึ้นโดยความร่วมมือกับ NTT Docomo และออกอากาศโดยใช้เทคโนโลยีต่าง ๆ รวมถึง AR (ความจริงเสริม) และ MR (ความเป็นจริงผสม) ในตอนท้ายของคอนเสิร์ตออนไลน์ของพวกเขา ทไวซ์ได้ประกาศเปิดตัวซิงเกิลภาษาญี่ปุ่น "คุระคุระ" ที่กำลังจะวางจำหน่ายในวันที่ 12 พฤษภาคม "คูรากูระ" ได้รับการเผยแพร่ล่วงหน้าบนแพลตฟอร์มสตรีมมิ่งออนไลน์เมื่อวันที่ 20 เมษายน มิวสิกวิดีโอของเพลงนี้ก็ออกในวันเดียวกันด้วย เมื่อวันที่ 19 เมษายน เจวายพีอี ได้ประกาศมินิอัลบั้มใหม่ของวงที่มีกำหนดจะวางจำหน่ายในเดือนมิถุนายน 2021 เมื่อวันที่ 28 เมษายน ทไวซ์ได้ปรากฏตัวในรายการ The Kelly Clarkson Show ด้วยการแสดงซิงเกิล "ครายฟอร์มี" ของพวกเขา อีพีเกาหลีที่ 10 ของวง เทสต์ออฟเลิฟ ออกมาเมื่อวันที่ 11 มิถุนายน แต่มิวสิกวิดีโอเพลง "แอลกอฮอล์-ฟรี" ซึ่งเป็นซิงเกิลนำของอีพี ออกมาล่วงหน้า เมื่อวันที่ 9 มิถุนายน หลังจากออกมิวสิกวิดีโอ จำนวนการดู YouTube เกิน 20 ล้านในเวลาเพียง 24 ชั่วโมง ในสัปดาห์ที่สิ้นสุดวันที่ 17 มิถุนายน เทสต์ออฟเลิฟ เปิดตัวที่อันดับ 6 บน Billboard 200 กลายเป็นอัลบั้มแรก 10 อันดับแรกของทไวซ์ในสหรัฐอเมริกาด้วยยอดขาย 46,000 ยูนิตเทียบเท่าอัลบั้ม จากยอดรวมนั้น อีพีนี้มียอดขาย 43,000 อัลบั้ม ทำให้เป็นอัลบั้มที่ขายดีที่สุดในสหรัฐอเมริกาในสัปดาห์นี้ ด้วยเหตุนี้ ทไวซ์จึงกลายเป็นศิลปินหญิงชาวเกาหลีคนแรกที่ติดชาร์ตอีพี ภายในสิบอันดับแรกของ บิลบอร์ด 200 และเป็นเพียงศิลปินหญิงคนที่สองของเกาหลีที่มีอัลบั้ม 10 อันดับแรกในชาร์ต สตูดิโออัลบั้มภาษาญี่ปุ่นชุดที่สามของกลุ่มเขา เพอร์เฟคเวิลด์ ได้รับการออกตัวเมื่อวันที่ 28 กรกฎาคม โดยมีเพลงทั้งหมด 10 เพลง รวมถึงซิงเกิลนำ "เพอร์เฟคเวิลด์" และสามซิงเกิลก่อนหน้า "ฟันแฟร์", "เบทเทอร์" และ "คุระคุระa" ทไวซ์มีกำหนดจะออกซิงเกิลภาษาอังกฤษอย่างเป็นทางการครั้งแรกของพวกเขา "เดอะฟีลส์" ในวันที่ 1 ตุลาคม พ.ศ. 2564 ในช่วงท้ายของมิวสิกวิดีโอของซิงเกิล ซึ่งออกในวันที่ 1 ตุลาคมเช่นกัน สตูดิโออัลบั้มที่ 3 ของเกาหลี (อันดับที่ 6) และเวิร์ลทัวร์ครั้งที่สี่ก็ถูกล้อเลียน เมื่อวันที่ 11 ตุลาคม "The Feels" เปิดตัวที่อันดับ 83 บน Billboard Hot 100, การปรากฏตัวครั้งแรกของกลุ่มในชาร์ต. เพลงด้วย ได้เข้าสู่ UK Singles Chart ซึ่งขึ้นถึงอันดับที่ 80 สตูดิโออัลบั้มเกาหลีชุดที่สามของกลุ่ม Formula of Love: O+T=<3 วางจำหน่ายวันที่ 12 พฤศจิกายน ด้วยเพลงไตเติ้ล "Scientist". อัลบั้มขึ้นถึงอันดับ 3 บน Billboard 200 ทำลายสถิติของ เทสท์ออฟเลิฟ.
เมื่อวันที่ 15 พฤศจิกายน ทางกลุ่มได้ประกาศวันทัวร์อเมริกาเหนือครั้งแรกห้าวันของเวิร์ลทัวร์ครั้งที่สี่ของพวกเขา "III". พวกเขาเริ่มทัวร์ด้วยคอนเสิร์ตสองวันในกรุงโซลในวันที่ 25–26 ธันวาคม เมื่อวันที่ 3 ธันวาคม Twice ได้ปล่อยซิงเกิ้ลภาษาญี่ปุ่นชุดที่เก้าของพวกเขา "โดนัท" พร้อมมิวสิกวิดีโอประกอบ วางจำหน่ายในวันที่ 15 ธันวาคมในญี่ปุ่น
การโฆษณา
ก่อนการเปิดตัวอย่างเป็นทางการของ ทไวซ์ สมาชิกทั้งเก้าคนได้ทำสัญญาเป็นนางแบบพิเศษให้กับแบรนด์ชุดนักเรียน Skoolooks ร่วมกับพักจินย็อง ภายในเดือนธันวาคม 2015 ทไวซ์ ได้ลงนามในสัญญา โฆษณาทางโทรทัศน์ของเกาหลีใต้ 10 ฉบับ ซึ่งมีรายได้รวม 1.8 พันล้านวอน ภายในเดือนกุมภาพันธ์ 2017 พวกเขามีการเติบโตเร็วที่สุดในอุตสาหกรรมโฆษณา เนื่องจากอัตราของกลุ่มที่เรียกเก็บสำหรับการรับรองแตะ 200 ล้านวอนเป็นเวลา 6 เดือนและ 300 ล้านวอนต่อปี ทไวซ์ เป็นหนึ่งในผู้รับรองคนดังของ Lotte Duty Free พวกเขายังร่วมมือกับบริษัทรองเท้า Spris และสร้างแบรนด์รองเท้าของตัวเองชื่อ "Twice by Spris" ในช่วงต้นปี 2017 ทไวซ์ ได้รับเลือกจากผู้ผลิตเครื่องดื่ม Donga Otsuka ให้โปรโมตเครื่องดื่มกีฬาเรือธงของบริษัท Pocari Sweat ในวันครบรอบ 30 ปี พวกเขากลายเป็นไอดอลกลุ่มแรกที่สร้างโมเดลให้กับแบรนด์ Pocari Sweat ทำยอดขายได้ 100 พันล้านวอนในช่วงครึ่งปีแรก เพิ่มขึ้น 10% จากยอดขายในปี 2016 ในปี 2017 ทไวซ์ ได้เป็นตัวแทนนำเสนอแบรนด์ต่าง ๆ ประมาณ 30 แบรนด์ ซึ่งรวมถึงเครื่องสำอาง เสื้อผ้า เกมออนไลน์และมือถือ อาหารและเครื่องดื่ม บัตรเครดิต และอื่น ๆ Twice endorsements:
ซูเปอร์เอิร์ธ
ซูเปอร์เอิร์ธ (super-Earth) หรือ ซูเปอร์โลก หมายถึง ดาวเคราะห์คล้ายโลกที่มีมวลมากกว่าโลก แต่มีมวลน้อยกว่าดาวเคราะห์แก๊สยักษ์ คำนี้จะใช้ในความหมายทางด้านมวลของดาวเคราะห์เท่านั้น ไม่มีความหมายในแง่เงื่อนไขด้านพื้นผิวของดาวหรือความสามารถในการอยู่อาศัยของดาวนั้นๆ กล่าวคือมันมิได้มีความหมายว่าดาวเคราะห์นั้นจะมีอุณหภูมิหรือสภาพแวดล้อมใกล้เคียงกับโลกแต่อย่างใด หากกล่าวตาม Valencia et al. (2007) ให้คำนิยามไว้ว่า ซูเปอร์เอิร์ธคือดาวเคราะห์คล้ายโลกที่มีมวลระหว่าง 1 ถึง 10 เท่าของมวลโลก ขณะที่ Fortney et al. (2007) นิยามไว้ที่มวลขนาด 5 ถึง 10 เท่าของมวลโลก โดยมีคำจำกัดความอื่นๆ ในสื่อซึ่งเป็นที่นิยม   มีการค้นพบซูเปอร์เอิร์ธมากมายนับตั้งแต่การค้นพบ Gliese 876 d เมื่อ ค.ศ. 2005 โดยคณะนักวิทยาศาสตร์นำโดย ยูจีนีโอ ริเวรา ไม่มีตัวอย่างของดาวประเภทซูเปอร์เอิร์ธนี้ในระบบสุริยะของเรา เพราะดาวเคราะห์คล้ายโลกขนาดใหญ่ที่สุดในระบบสุริยะ ก็คือโลก ส่วนดาวเคราะห์อื่นที่ใหญ่กว่าโลกก็มีมวลมากกว่า 14 เท่าของมวลโลกขึ้นไปทั้งสิ้น ปัจจุบันนี้ เทคนิคที่ดีที่สุดในการค้นหาดาวซูเปอร์เอิร์ธ คือวิธีไมโครเลนส์ของแรงโน้มถ่วง
การค้นพบ
ปัจจุบันนักดาราศาสตร์มีการยืนยันว่าค้นพบดาวเคราะห์นอกระบบมากกว่า 3,500 ดวง และส่วนใหญ่ดาวเหล่านี้ถูกค้นพบโดยการใช้วิธีวัดการเคลื่อนผ่านหน้า (Transit M
อ่านข่าวต่อได้ที่: https://www.thairath.co.th/content/1229292
ประเสริฐ บุญชัยสุข
ประเสริฐ บุญชัยสุข เป็นอดีตรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร และสมาชิกสภาผู้แทนราษฎรจังหวัดนครราชสีมา สังกัดพรรคชาติพัฒนา เคยเป็นประธานคณะกรรมาธิการอุตสาหกรรม สภาผู้แทนราษฎรไทย ชุดที่ 24และ​เป็น​นายกเทศมนตรีเทศบาลนครนครราชสีมา
ประวัติ
ประเสริฐ บุญชัยสุข เกิดเมื่อวันที่ 1 พฤศจิกายน พ.ศ. 2499 ที่อำเภอหนองกี่ จังหวัดบุรีรัมย์ เป็นบุตรของมาโนช กับเหรียญ บุญชัยสุข สำเร็จการศึกษาสาขาพาณิชยกรรม จากสถาบันเทคโนโลยีราชมงคล วิทยาเขตนครราชสีมา ปริญญาตรีนิติศาสตรบัณฑิต จากมหาวิทยาลัยรามคำแหง และพัฒนบริหารศาสตรมหาบัณฑิต สาขารัฐประศาสนศาสตร์ จากสถาบันบัณฑิตพัฒนบริหารศาสตร์
ชีวิตครอบครัวสมรสกับคู่ขวัญ บุญชัยสุข ปัจจุบันรับราชการสังกัดเทศบาลนครนครราชสีมา มีบุตร 2 คน
การทำงาน
ประเสริฐ บุญชัยสุข ประกอบอาชีพทนายความ มีสำนักงานชื่อว่า "สำนักงานกฎหมายประเสริฐ บุญชัยสุข" ตั้งอยู่ที่อำเภอเมืองนครราชสีมา และได้รับเลือกตั้งเป็นสมาชิกสภาองค์การบริหารส่วนจังหวัด (ส.อบจ.) 2 สมัย และเคยเป็นที่ปรึกษารัฐมนตรีประจำสำนักนายกรัฐมนตรี (สุวัจน์ ลิปตพัลลภ) ต่อมาได้ลงสมัครรับเลือกตั้งครั้งแรกในพื้นที่จังหวัดบุรีรัมย์ สังกัดพรรคชาติพัฒนา แต่แพ้ให้กับประกิจ พลเดช จากพรรคไทยรักไทย ได้รับเลือกตั้งเป็นสมาชิกสภาผู้แทนราษฎร จังหวัดนครราชสีมา ในการเลือกตั้ง พ.ศ. 2548 สังกัดพรรคไทยรักไทย และได้รับเลือกตั้งอีกใน พ.ศ. 2550 และ พ.ศ. 2554
ประเสริฐ บุญชัยสุข ได้รับแต่งตั้งเป็นประธานกรรมาธิการอุตสาหกรรม สภาผู้แทนราษฎร ในปี พ.ศ. 2554 ต่อมาในเดือนตุลาคม พ.ศ. 2555 ได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร (ครม.ยิ่งลักษณ์ 3)
เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติพัฒนา แต่ไม่ได้รับเลือกตั้ง
คิงดอมฮาตส์ (วิดีโอเกม)
เนื้อเรื่องย่อ
เหตุการณ์ทั้งหมดเริ่มขึ้นบนเกาะแห่งชะตากรรม (Destiny Island) เด็กน้อยทั้ง 3 คน โซระ, ไคริ และ ริคุ ตัดสินใจที่จะออกจากเกาะนี้เพื่อไปสู่โลกภายนอก ดังนั้นพวกเขาจึงเริ่มสร้างแพและเตรียมตัวที่จะออกไปจากเกาะแห่งนี้ แต่แล้วในคืนก่อนการเดินทางพายุใหญ่ได้พัดผ่านเกาะ พร้อมกับการปรากฏตัวของเหล่าอสูรเงามืด ซึ่งเรียกว่า ฮาร์ตเลส (Heartless)โดยที่อสูรเหล่านี้จะเข้าไปทำลายกำแพงที่เชื่อมโลกต่าง ๆ เอาไว้ด้วยกัน เด็กทั้ง 3 ถูกพลัดพรากจากกัน โซระพบว่าริคุถูกล้อมด้วยเงา และถูกกลืนไปกลับความมืดมิด โซระจึงต้องสู้กับเหล่าฮาร์ตเลส หลังจากการต่อสู้ โซระได้รับอาวุธพิเศษมีชื่อว่า คีย์เบลด (Keyblade)เริ่มต่อสู้เพื่อกลับไปเจอเพื่อนของเขาอีกครั้ง
จากเกาะแห่งชะตากรรม สู่เมืองทราเวิร์ส (Traverse Town) โซระได้พบกับ โดนัลด์ ดั๊ก และ กู๊ฟฟี่ ทั้ง 3 ได้ร่วมผจญภัยเพื่อตามหา ราชามิกกี้ เมาส และต่อสู้กับเหล่าฮาร์ตเลส ระหว่างการเดินทางไปตามโลกต่าง ๆ โซระต้องล็อกกุญแจเพื่อป้องกันไม่ให้ฮาร์ตเลสเข้าไปทำลายโลกนั้นได้
ขณะเดียวกันกลุ่มวายร้ายจากดิสนีย์ โดยการนำของ มาเลฟิเซ็นท์(Maleficent) (แม่มดร้ายจากเรื่องเจ้าหญิงนิทรา) พยายามรวมเหล่าหญิงพรหมจรรย์ทั้ง 7 ซึ่งมีหัวใจบริสุทธิ์ เพื่อที่จะได้เป็นส่วนหนึ่งในการเปิดทางไปสู่อาณาจักรแห่งหัวใจ (Kingdom Hearts)ซึ่งเป็นแหล่งรวมพลังต่างที่เหล่าวายร้ายใช้ในการครองโลก โดยที่ริคุให้ความเหล่ามือกับกลุ่มวายร้ายนี้เนื่องจากเขาเห็นว่าโซระไม่ได้สนใจชะตากรรมของไคริเลย เขาจึงทำหน้าที่ทำข้อตกลงกับกลุ่มวายร้ายเพื่อนำหัวใจของไคริกลับมาอีกครั้งด้วยตัวเขาเอง
และแล้วกลุ่มของโซระได้เดินทางมาถึง ฮอลโลว์ แบสเชี่ยน (Hollow Bastion)โซระต้องเผชิญหน้ากับริคุซึ่งเป็นอัศวินคีย์เบลดเช่นเดียวกับเขา ในครั้งแรกโซระสูญเสียคีย์เบลดให้กับริคุไป แต่เขาได้ใช้ความศรัทธาในมิตรภาพเอาชนะและได้คีย์เบลดกลับมา ปล่อยให้ริคุต้องเจ็บช้ำจากบาดแผลแห่งการพ่ายแพ้ แต่แล้วด้วยพลังจากความมืดมิดเสนอให้ริคุรับพลังชั่วร้ายที่แสนยิ่งใหญ่เพื่อต่อสู้กับโซระอีกครั้ง ริคุยอมรับพลังนั้น ขณะที่โซระต่อสู้กับแม่มดแมริไฟเซ็นท์อยู่นั้น ริคุได้ใช้คีย์เบลดพิเศษโจมตีเธอและทำให้เธอกลายเป็นมังกรยักษ์ แต่ในที่สุดพรรคพวกของโซระก็ปราบมังกรได้สำเร็จ
ต่อมาโซระต้องเผชิญหน้ากับริคุอีกครั้ง แต่ไม่ใช่ในฐานะของริคุเอง เพราะเขาถูกควบคุมโดย อันเซม (Ansem)ผู้ซึ่งวิจัยเกี่ยวกับเหล่าฮาร์ตเลสที่จะเข้าไปเป็นส่วนหนึ่งของอาณาจักรแห่งหัวใจ และแล้วไคริก็ปรากฏตัวขึ้นในฐานะเจ้าหญิงแห่งหัวใจ และหัวใจของเธอได้ติดอยู่ที่โซระตั้งแต่ตอนที่พวกเขาแยกจากกันไป โซระและอันเซมได้ต่อสู้กัน และโซระเป็นฝ่ายชนะ แต่เพื่อที่จะคืนหัวใจให้กับไคริ เขาจึงนำคีย์เบลดของอันเซมมาแทงตัวเอง เพื่อทำให้ไคริกลับสู่สภาพเดิมพร้อมทั้งปลดปล่อยหัวใจของหญิงพรหมจรรย์ทั้งหมดด้วย ซึ่งหัวใจเหล่านั้นจะเป็นส่วนประกอบของคีย์เบลด แต่ทว่าประตูสู่อาณาจักรแห่งหัวใจก็ได้เปิดขึ้นแล้ว ทันใดนั้นเหล่าฮาร์ตเลสเริ่มปรากฏตัวออกมามากขึ้น โซระพยายามวิ่งไปหาไคริ ไคริจึงช่วยเขา แสงของไคริทำให้โซระหลุดพ้นจากความมืดมิดและช่วยรักษาเขาให้ดีขึ้น พวกเขาหนีออกจากฮอลโลว์ แบสเชี่ยน ไปยังเส้นทางสู่อาณาจักรหัวใจซึ่งมีเหล่าฮาร์ตเลสจำนวนมาก เพื่อล็อกประตู และเผชิญหน้ากับอันเซมในศึกครั้งสุดท้าย
ท้ายที่สุด แสงสว่างแห่งอาณาจักรหัวใจทำลาย อันเซม และประตูได้ปล่อยเหล่าฮาร์ตเลสทั้งหลายสู่จักรวาล โซระ โดนัลด์ และกู๊ฟฟี่พยายามที่ปิดประตูแต่พลังของพวกเขาไม่เพียงพอ ทันใดนั้นริคุกลับมาช่วยพวกเขาพร้อมกับ ราชามิกกี้ ซึ่งจะใช้คีย์เบลดล็อกประตูของอาณาจักแห่งหัวใจจากอีกฝั่งหนึ่ง แต่ต้องทำให้เขาติดอยู่ในอาณาจักรนั้นรวมทั้งริคุด้วย ก่อนที่จะจากกันริคุบอกโซระให้ช่วยดูแลไคริ โซระและไคริได้กลับมาเจอกันอีกครั้งแต่ด้วยระยะเวลาอันสั้น เกาะแห่งโชคชะตาเริ่มสร้างตัวเองให้กลับสู่สภาพปกติซึ่งทำให้ทั้งสองต้องจากกันอีก แต่ก่อนที่แยกจากกันโซระสัญญาว่า "วันหนึ่งฉันจะกลับมา"
โลกต่าง ๆ ในเกม
โลกที่นำมาจากการ์ตูน วอลต์ ดิสนีย์ ภาคที่ 2
โลกที่มีเฉพาะในเกมนี้เท่านั้น
เครื่องแบบนักเรียน
เครื่องแบบนักเรียนเป็นเครื่องแบบสำหรับนักเรียน ใช้ในสถาบันการศึกษา ใช้กันมากในระดับประถมศึกษาและระดับมัธยมศึกษา โดยการแต่งเครื่องแบบนักเรียนมีพื้นฐานมาจากการแต่งตัวให้เข้ากับกาลเทศะของโรงเรียนหรือสถาบันการศึกษา เครื่องแบบของนักเรียนชายส่วนใหญ่ประกอบไปด้วยกางเกงขาสั้นสีดำ สีกากี หรือขายาวสีดำและเสื้อเชิ้ตสีขาวและอาจมีเนคไทด้วย ส่วนเครื่องแบบของนักเรียนหญิงนั้นแตกต่างกันไป ส่วนใหญ่แล้วประกอบไปด้วยเสื้อครึ่งตัวของหญิงหรือกระโปรงชุดใส่พร้อมด้วยกระโปรงหรือกางเกงหรือเสื้อไม่มีแขนใช้ใส่ทับเสื้อเสื้อตัวใน ในบางประเทศอนุญาตให้นักเรียนหญิงใส่กางเกงขายาว การใช้เสื้อสามารถหรือเสื้อสูทเหมือนเสื้อแจ็กเกตทั้งนักเรียนหญิงและนักเรียนชายนั้นถือเป็นเรื่องปกติโดยเฉพาะในประเทศที่อากาศหนาว ในขณะที่บางประเทศมีเครื่องแบบนักเรียนที่เป็นมาตรฐานให้ใช้สำหรับทุกโรงเรียน และบางประเทศมีเครื่องแบบนักเรียนแตกต่างกันไปในแต่ละโรงเรียน ในหลายโรงเรียนก็มีการจัดทำเข็มหรือตราสัญลักษณ์ติดหน้าอกด้วย
เครื่องแบบนักเรียนญี่ปุ่น
ประเทศญี่ปุ่นเริ่มใช้เครื่องแบบนักเรียนมาตั้งแต่ปลายศตวรรษที่ 19 ปัจจุบัน โรงเรียนรัฐบาลและโรงเรียนเอกชนเกือบทุกโรงเรียนต่างให้นักเรียนแต่งกายในชุดเครื่องแบบนักเรียน รวมทั้งมหาวิทยาลัยผู้หญิงบางแห่งก็ยังคงใช้เครื่องแบบอยู่เช่นกัน ชุดเสื้อผ้าที่นักเรียนหรือนักศึกษาในประเทศญี่ปุ่นใช้สวมใส่ ภาษาญี่ปุ่นเรียกว่า "เซฟุกุ" หรือ "กะกุเซฟุกุ"
โรงเรียนส่วนใหญ่ในชั้นประถมศึกษาไม่บังคับให้นักเรียนใส่เครื่องแบบ สำหรับโรงเรียนที่บังคับ นักเรียนชายจะต้องใส่เสื้อเชิ้ตสีขาวและสวมหมวก นักเรียนหญิงจะต้องใส่เสื้อสีขาวและกระโปรงจีบสีเทา หรือบางครั้งก็ใส่ชุดกะลาสี เครื่องแบบอาจจะแตกต่างกันไปตามโอกาสและฤดูกาล นักเรียนจะใส่หมวกที่มีสีสว่างสดใสเพื่อป้องกันอุบัติเหตุทางจราจร ชุดนักเรียนชั้นมัธยมประกอบด้วยชุดเครื่องแบบทหารสำหรับเด็กผู้ชายและชุดกะลาสีสำหรับเด็กผู้หญิง ชุดเหล่านี้มีต้นกำเนิดมาจากชุดทหารในยุคเมจิ ซึ่งลอกแบบมาจากชุดนาวีของยุโรป ปัจจุบันยังคงมีการใช้ชุดเหล่านี้อยู่ หลายโรงเรียนเปลี่ยนไปใช้ชุดตามโรงเรียนสอนศาสนาของตะวันตก ชุดของผู้ชายประกอบด้วยเสื้อเชิ้ตสีขาว เนคไท เสื้อแจ๊คเก็ตที่มีตราโรงเรียน และกางเกงขายาว (มักเป็นคนละสีกับเสื้อแจ๊คเก็ต) ชุดผู้หญิงประกอบด้วยเสื้อสีขาว เนคไท เสื้อแจ๊คเก็ตที่มีตราโรงเรียน และกระโปรงตาหมากรุก
ทุกโรงเรียนจะมีเครื่องแบบภาคฤดูร้อน (ชุดผู้ชายประกอบด้วยเสื้อเชิ้ตสีขาวและกางเกงสแล็ก ชุดผู้หญิงประกอบด้วยเครื่องแบบน้ำหนักเบา และกระโปรงตาหมากรุก) และชุดกีฬา นักเรียนอาจแต่งกายแตกต่างกันในชั้นเรียนเดียวกันก็ได้ ขึ้นอยู่กับกฎระเบียบของแต่ละโรงเรียน นักเรียนบางคนอาจฝ่าฝืนกฎด้วยการใส่เครื่องแบบผิดระเบียบหรือใส่เครื่องแบบข้อห้ามต่างๆ เช่น ถุงเท้าหย่อนๆขนาดใหญ่และติดเข็มกลัด นักเรียนหญิงอาจใส่กระโปรงสั้นๆ นักเรียนชายอาจใส่กางเกงระดับสะโพก ไม่ผูกเนคไท และปลดกระดุมเสื้อ
เนื่องจากบางโรงเรียนไม่มีห้องเปลี่ยนเสื้อผ้าแบบแยกเพศหรือห้องที่มีประตูล็อก นักเรียนจึงเปลี่ยนเสื้อกีฬาในห้องเรียน ทำให้มีนักเรียนบางคนที่ใส่ชุดกีฬาไว้ใต้เครื่องแบบนักเรียน โรงเรียนบางโรงเรียนบังคับทรงผม รองเท้า และกระเป๋าหนังสือ แต่นักเรียนมักจะปฏิบัติตามกฎในวาระพิเศษต่าง ๆ เท่านั้น เช่น วันเปิดเทอม พิธีปิด และวันถ่ายรูปชั้น
เครื่องแบบนักเรียนเกาหลีใต้
นักเรียนในระดับมัธยมศึกษาของประเทศเกาหลีใต้จะสวมเครื่องแบบที่เรียกว่า กโยบก (เกาหลี: 교복) โดยส่วนใหญ่แล้วโรงเรียนในระดับประถมศึกษายกเว้นโรงเรียนเอกชนบางแห่งไม่มีเครื่องแบบนักเรียน โดยเริ่มกำหนดให้ใส่เครื่องแบบนักเรียนนี้อย่างเคร่งครัดตั้งแต่นักเรียนระดับชั้นมัธยมศึกษาตอนต้นขึ้นไป โดยเครื่องแบบนักเรียนของประเทศเกาหลีใต้มีพื้นฐานมาจากเครื่องแบบแนวตะวันตก ส่วนใหญ่ประกอบด้วย เสื้อเชิ้ต, เสื้อสูทและเนคไท พร้อมด้วยกระโปรงสำหรับนักเรียนหญิงและกางเกงขายาวสีเทาสำหรับนักเรียนชาย เครื่องแบบนักเรียนนี้ดาราผู้มีชื่อเสียงมักสวมใส่เพื่อเจาะตลาดวัยรุ่นหรือเพื่อขายผลิตภัณฑ์เกี่ยวกับความบันเทิงให้วัยรุ่น เครื่องแบบนักเรียนนั้นถูกใช้ไปในการพบปะกันในเรื่องของความรักใคร่อยู่บ่อยครั้ง ด้วยเหตุนี้เองเครื่องแบบนักเรียนจนกลายเป็นบางสิ่งที่เกี่ยวข้องกันในการแสดงลักษณะออกในลักษณะของแฟชั่นระหว่างนักเรียนด้วยกัน
ซูเปอร์โบวล์ครั้งที่ 27
ซูเปอร์โบวล์ครั้งที่ 27 (Super Bowl XXVII) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1993 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Dallas Cowboys กับแชมป์อเมริกันฟุตบอลคอนเฟอเร็นซ์ (AFC) Buffalo Bills โดยทีม Dallas Cowboys เอาชนะ ทีม Buffalo Bills ในคะแนน 52–17 เกมนี้จัดในวันอาทิตย์ที่ 31 มกราคม ค.ศ. 1993 ที่สนามRose Bowl ในเมืองPasadena, California
จอห์น มอร์ริสัน
จอห์น แรนดัล เฮนนิแกน (John Randall Hennigan) เกิด 3 ตุลาคม ค.ศ. 1979 นักมวยปล้ำอาชีพ, นักแสดง และผู้เขียนชาวอเมริกัน
ประวัติ
เขาเริ่มอาชีพมวยปล้ำโดยการเข้าร่วมประกวดทัฟ อีนัฟ ซีซั่น3 ซึ่งกฏกติกาบอกว่าถ้าผู้เข้าแข่งขันคนไหนชนะก็จะได้เซ็นสัญญากับWWE แล้วเขาก็ได้เป็นหนึ่งในผู้ชนะ และได้เข้าไปปล้ำในค่ายพัฒนาทักษะ OVW แล้วเขาก็ได้แชมป์แท็กทีมร่วมกับโจอี เมอร์คิวรี และก็มีผู้จัดการส่วนตัวของทีมคือเมลินา ซึ่งเป็นที่รู้จักในนามกลุ่มเอ็มเอ็นเอ็ม เขาได้เปิดตัวกับWWE โดยใช้นาม จอห์นนี ไนโตร และปรากฏตัวในสแมคดาวน์พร้อมกับเมอร์คิวรีและเมลินา ซึ่งหลังจากนั้นไม่นานพวกเขาก็คว้าแชมป์แท็กทีม WWEได้จากเรย์ มิสเตริโอและเอ็ดดี เกอร์เรโร จนเมอร์คิวรีได้ถูกพักงานในเดือนพฤษภาคม 2006 ไนโตรและเมลินาได้ย้ายไปอยู่รอว์ เขาก็ยังโชว์ฟอร์มได้ดีในฐานะศิลปินเดี่ยวโดยการคว้าแชมป์อินเตอร์คอนติเนนทัล 2สมัย
มิถุนายน 2007 เขาได้ย้ายไปอยู่ECWโดยใช้นาม จอห์น มอร์ริสัน และสามารถคว้าแชมป์ ECWได้จากการเอาชนะซีเอ็ม พังก์ ซึ่งถือว่าเป็นแชมป์โลกครั้งแรกของเขา ช่วงปลายปี 2007 เขาได้จับคู่กับเดอะมิซคว้าทั้งแชมป์โลกแท็กทีมและแชมป์แท็กทีม WWE มาครองพร้อมกับได้รางวัลสแลมมีอะวอร์ด แท็กทีมแห่งปี 2008 ก่อนเสียแชมป์ให้คาร์ลีโตและปรีโมในเรสเซิลเมเนีย ครั้งที่ 25 ก่อนจะถูกมิซหักหลังและแตกทีมกัน ต่อมาเขาได้คว้าแชมป์อินเตอร์สมัยที่3จากเรย์ในสแมคดาวน์ 4 กันยายน 2009 ก่อนที่จะเสียให้ดรูว์ แม็กอินไทร์ในทีแอลซี (2009) ในทีแอลซี (2010)เอาชนะเชมัสแบบไต่บันไดคว้าสิทธิ์ผู้ท้าชิงอันดับ 1 ชิงแชมป์ WWE กับเดอะมิซแบบจับกดที่ไหนก็ได้แต่ก็ไม่สำเร็จ
ในรอว์ 11 เมษายนได้เอาชนะอาร์-ทรูธคว้าสิทธิ์ชิงแชมป์ WWE ในกรงเหล็ก3เส้าในเอ็กซ์ตรีมรูลส์ (2011)แทน หลังแมตช์ได้ถูกทรูธทำร้ายและกลายเป็นฝ่ายอธรรม ในเอ็กซ์ตรีมรูลส์ทรูธได้มาก่อนกวนระหว่างปล้ำทำให้ไม่ได้แชมป์ รอว์คืนต่อมาได้ถูกทรูธลอบทำร้ายจนต้องเข้ารับการผ่าตัดซ่อมแซมเส้นประสาทบริเวณคอ ก่อนจะกลับมาล้างแค้นในรอว์ 25 กรกฎาคม จนในปลายปี 2011 กำลังจะหมดสัญญากับ WWE แล้วไม่ขอต่อสัญญาโดยปล้ำแมตช์สุดท้ายในรอว์ 28 พฤศจิกายนกับอดีตคู่แท็กทีมอย่างเดอะมิซ และถูกมิซจัดการใส่ Skull Crushing Finale กับพื้นทางเปิดตัวจนแพ้น็อกเอาต์ หลังแมตช์ทีมงานต้องออกมาหามขึ้นเปลกลับไปหลังเวที  หลังจากหมดสัญญากับWWEเขาก็ได้ไปใฝ่หาอาชีพการแสดงและตระเวณปล้ำในสมาคมอิสระต่างๆ
ในเดือนธันวาคม 2019 ได้มีการยืนยันว่ามอร์ริสันได้เซ็นสัญญากับ WWE เป็นเวลาหลายปี ในปี 2020 ได้ร่วมทีมกับมิซอีกครั้ง และคว้าแชมป์สแมคดาวน์แท็กทีมได้สำเร็จ ก่อนจะถูกมิซหักหลังอีกครั้งในปีถัดมา   ในเดือนพฤศจิกายน 2021 ได้ออกจาก WWE อีกครั้งและกลับไปปล้ำตามค่ายอิสระ
จักรพรรดิโจวอู่
จักรพรรดิอู่แห่งราชวงศ์โจว หรือ โจวอู่ตี้ (ค.ศ. 543 - 578) จักรพรรดิองค์ที่ 3 แห่งราชวงศ์เป่ยโจว ทรงพระนามเดิมว่า "อวี่เหวินยง" (Yuwen Yong) ประสูติเมื่อ ค.ศ. 543 (พ.ศ. 1086)
ในปี ค.ศ. 572 (พ.ศ. 1115) ทรงล่อ ผู้สำเร็จราชการแผ่นดิน คือ อวี่เหวินฮู่ มาสังหาร และทรงจัดระเบียบทหารใหม่ ทำให้ทหารมีระเบียบวินัยและเข้มแข็งมากขึ้น ในปี ค.ศ. 577 ทรงนำกองทัพบุกขยี้และยึด ราชวงศ์เป่ยฉี
เรื่องราวของจักรพรรดิโจวอู่ตี้หรืออวี่เหวินยงนั้นยังถูกนำมาสร้างเป็นละครอีกด้วยอาทิ เช่น ศึกรักสะท้านแผ่นดิน (Lan Ling Wang 2013), ศึกรักลิขิตสวรรค์ (Princess of Lanling 2016), ตำนานสกุลตู๋กู (The Legend of Dugu 2018) และ ตู๋กูฮองเฮา (Queen Dugu 2018)
พระบรมวงศานุวงศ์
543578